बंगाल की टीम ने 318 रन के स्‍कोर को कामयाबी के साथ चेज करते हुए विजय हजारे ट्रॉफी के क्‍वार्टर फाइनल में महाराष्‍ट्र को चार विकेट से हरा दिया. मैच के अखिरी ओवर में बंगाल ने यह रोमांचक जीत हासिल की. इस जीत के सहारे बंगाल ने सेमीफाइनल में स्‍थान बना लिया है. टीम की इस जीत में तीन बल्‍लेबाजों श्रीवत्‍स गोस्‍वामी (74),सुदीप चटर्जी (नाबाद 60)और अनुस्‍तुप मजूमदार (66)ने अर्धशतक बनाए. सुदीप और मजूमदार ने जीत में प्रमुख योगदान देते हुए पांचवें के विकेट के लिए 117 रन की साझेदारी की. कप्‍तान मनोज तिवारी ने 40 और अग्निव पान ने भी 47 रनों का योगदान दिया.